Zelenski l-a demis pe șeful agenției care se ocupă de paza sa personală
Președintele ucrainean Volodimir Zelenski l-a demis pe șeful Administrației Securității de Stat a Ucrainei (UDO), Serhii Rud, potrivit unui decret prezidențial publicat la 9 mai, scrie Kiev Independent. Demiterea lui Rud vine la scurt timp după ce Serviciul de Securitate al Ucrainei (SBU) a anunțat că a anihilat o rețea de agenți ai Serviciului Federal de Securitate al Rusiei (FSB), care complotau pentru a-l asasina pe președintele Zelenski.